അങ്ങ് സമാധാനത്തിന്റെ ഏറ്റവും വലിയ പോരാളി: മാര്പാപ്പയോടു ബൈഡന് വത്തിക്കാന് സിറ്റി: സമാധാനത്തിന്റെ ഏറ്റവും വലിയ പോരാളിയാണു ഫ്രാന്സിസ് മാര്പാപ്പയെന്നു യുഎസ് പ്രസിഡന്റ് ജോ ബൈഡന്. വത്തിക്കാനില് മാര്പാപ്പയെ സന്ദര്ശിച്ച ബൈഡന്, സമ്മാനങ്ങള് കൈമാറവേയാണ് ഇതു പറഞ്ഞത്. 90 മിനിട്ട് നീണ്ട ബൈഡന്മാര്പാപ്പ കൂടിക്കാഴ്ച ഊഷ്മളമായിരുന്നുവെന്നു വൈറ്റ്ഹൗസ് വൃത്തങ്ങള് പറഞ്ഞു. ജി20 ഉച്ചകോടിയില് പങ്കെടുക്കാനായി കഴിഞ്ഞദിവസം രാത്രി റോമിലെത്തിയ ബൈഡന് ഇന്നലെ ഉച്ചഭക്ഷണത്തിനു മുന്പാണു വത്തിക്കാനിലെത്തിയത്. പത്നി ജില് ബൈഡനും ഒപ്പമുണ്ടായിരുന്നു. പേപ്പല് ഹൗസ് മേധാവി മോണ്. ലെയനാര്ദോ സാപിയെന്സ ഇരുവരെയും സ്വീകരിച്ചു. യുഎസ് മിലിട്ടറി കോയിന് അടക്കമുള്ള സമ്മാനങ്ങള് ബൈഡന് മാര്പാപ്പയ്ക്കു നല്കി. തന്റെ പരേതനായ മകന് ബ്യൂ ബൈഡനുവേണ്ടിയാണ് കോയിന് നല്കുന്നതെന്ന് അദ്ദേഹം മാര്പാപ്പയോടു പറഞ്ഞു. രാഷ്ട്രത്തലവന്മാര് മാര്പാപ്പയെ സന്ദര്ശിക്കുന്പോള് നടത്താറുള്ള തത്സമയ സംപ്രേക്ഷണം ബൈഡന്റെ കാര്യത്തില് വത്തിക്കാന് ഒഴിവാക്കി. മാര്പാപ്പയുമായുള്ള കൂടിക്കാഴ്ചയ്ക്കുശേഷം ബൈഡനും സംഘവും വത്തിക്കാന് വിദേശകാര്യ സെക്രട്ടറി കര്ദിനാള് പിയത്രോ പരോളിനെയും സന്ദര്ശിച്ചു.ഉറച്ച കത്തോലിക്കാ വിശ്വാസിയായ ബൈഡന് യുഎസ് പ്രസിഡന്റായശേഷം ആദ്യമായാണു ഫ്രാന്സിസ് മാര്പാപ്പയെ കാണുന്നത്. ഇതിനു മുന്പ് ഇരുവരും മൂന്നുവട്ടം കണ്ടിട്ടുണ്ട്. വിശുദ്ധ ജോണ് പോള് രണ്ടാമന് മാര്പാപ്പ, എമരിറ്റസ് മാര്പാപ്പ ബനഡിക്ട് പതിനാറാമന് എന്നിവരുമായും അദ്ദേഹം കൂടിക്കാഴ്ച നടത്തിയിട്ടുണ്ട്. വത്തിക്കാനില് മാര്പാപ്പയെ സന്ദര്ശിക്കുന്ന പതിനാലാമത്തെ യുഎസ് പ്രസിഡന്റുകൂടിയാണ് ബൈഡന്. ദക്ഷിണകൊറിയന് പ്രസിഡന്റ് മൂണ് ജേ ഇന് ഇന്നലെ ഫ്രാന്സിസ് മാര്പാപ്പയെ സന്ദര്ശിച്ചു.